
A V I Z

asupra proiectului de Lege privind acordarea unor abonamente gratuite la teatru, operă, operetă şi filarmonică pentru elevi şi studenţi,


În conformitate cu prevederile Regulamentului Camerei Deputaţilor, modificat şi completat prin H.C.D. nr. 34/2005, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege privind acordarea unor abonamente gratuite la teatru, operă, operetă şi filarmonică pentru elevi şi studenţi, trimis cu adresa nr. P.L.x – 674 din 21.12.22005, înregistrat sub nr. 31/1154 din 22 decembrie 2005.

Camera Deputaţilor este Cameră decizională.


Guvernul, prin adresa nr. 2141 din 12.09.2005, nu susţine adoptarea iniţiativei legislative, având în vedere că aceasta nu prevede mijloacele necesare acoperirii cheltuielilor.

Senatul a adoptat Proiectul de lege în condiţiile art. 75 alin. (2) teza a III-a din Constituţia României, republicată.

Potrivit prevederilor art. 61 din Regulamentul Camerei Deputaţilor, comisia a dezbătut proiectul de Lege menţionat mai sus în şedinţa din 15 februarie 2006.

Membrii comisiei au examinat proiectul de Lege, expunerea de motive, punctul de vedere al Guvernului şi avizul favorabil al Consiliului Legislativ nr. 590 din 24.05.2005.

În urma dezbaterilor, cu majoritate de voturi, Comisia a hotărât avizarea negativă a proiectului de Lege. 


În raport de obiectul şi conţinutul său, proiectul de Lege face parte din categoria legilor ordinare.

PREŞEDINTE,                                            SECRETAR,                                  

Sergiu Andon                                            George Băeşu

